
OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU 

PRIHODI I PRIMICI

Ukupno planirani prihodi iznose 15.230.032,00 eura, a financirani su iz prihoda Državnog proračuna, izvor 11 i iz vlastitih prihoda, izvor 31. Ukupno izvršenje za razdoblje siječanj – lipanj 2026. godine u odnosu na ukupan financijski plan za 2026. godinu je 53,42%. 
Izvršenje rashoda za zaposlene iznosi 48,38%, te bi planirani prihodi mogli biti dovoljni za pokriće ovih rashoda do kraja godine te neće biti potrebno rebalansom ili preraspodjelom sredstava osiguravati dodatna financijska sredstva za plaće. Međutim, izvršenje rashoda za intelektualne usluge u polugodišnjem razdoblju iznosi 86,81%. Slijedom navedenog, planirani prihodi za intelektualne usluge neće biti dovoljni za pokriće ovih rashoda do kraja godine te će biti potrebno, ili rebalansom Državnog proračuna osigurati dodatna financijska sredstva, ili preraspodjelom financijskog plana na određenim materijalnim rashodima osigurati djelomično potrebna dodatna sredstva. 

RASHODI I IZDACI

Ukupno izvršenje za razdoblje siječanj – lipanj 2026. godine u odnosu na isto razdoblje prethodne godine povećano je za 19,03%. Ukupno izvršenje materijalnih rashoda za razdoblje siječanj – lipanj 2026. godine u odnosu na financijski plan za 2026. godinu iznosi 69,78% slijedom čega je razvidno da neće biti dostatna financijska sredstva za materijalne izdatke, prvenstveno za intelektualne usluge.  
Za potrebe pravosudnih dužnosnika, službenika i namještenika koji su privremeno smješteni u dio zgrada koje su djelomično uređene na adresama Trg Nikole Šubića Zrinskog 5 i Amruševa 8 (bivša zgrada Trgovačkog suda u Zagrebu), a za vrijeme trajanja radova na sanaciji ostalog dijela zgrade na Zrinjevcu kao i zgrade u Petrinjskoj 8, planirana je nabava dijela uredskog namještaja koji nedostaje isključivo iz ostvarenih vlastitih prihoda. 

PRIJENOS SREDSTAVA IZ PRETHODNE U SLJEDEĆU GODINU

Županijski sud u Zagrebu nije prenosio sredstva iz 2025. u 2026. godinu, a ne planira niti prenositi sredstava iz tekuće godine u sljedeću. 

